OpenLLM-France/wikimedia huggingface dataset:
# Gustav Thöni

Gustav Thöni (Trafoi, Hego Tirol, 1951ko otsailaren 28a) italiar eskiatzaile ohia da.
Proba teknikoetan (eslaloma eta eslalom erroldia) eskiatzaile nagusia izan zen 1970eko hamarkadaren lehen erdian. Hiru domina olinpiko irabazi zituen: 1972ko Neguko Olinpiar Jokoetan urrezko domina eslalom erraldoian eta zilarrezko domina eslalomean eta 1976ko Neguko Olinpiar Jokoetan zilarrezko domina eslalomean. Gainera, urrezko lau domina irabazi zituen munduko txapelketetan: 1972an konbinatua, 1974an eslalom eta eslalom erraldoia eta 1976an konbinatua.
Munduko Kopako lau titulu lortu zituen. Pirmin Zurbriggenek eta Hermann Maierrek ere lau titulu lortu zituzten. Marcel Hirscher eta Marc Girardelli gailendu dira bost titulurekin.
* Datuak: Q1955
* Multimedia: Gustav Thöni / Q1955
# Gustav Meyrink

Gustav Meyer (Viena, 1868ko urtarrilaren 19a - Starnberg, Bavaria, 1932ko abenduaren 4a), Gustav Meyrink ezizenez ezagunagoa, austriar idazlea izan zen.
Karl von Varnbüler und zu Hemmingen baroiaren eta Maria Wilhelmina Adelheyd Meier aktorearen seme ilegitimoa izan zen. Munichen bizi izan zen hamahiru urte bete arte, eta Hanburgon denbora labur bat igaro ondoren, Pragan kokatu zen amarekin, 1882an.
Hogei urte bizi izan zituen Pragan, eta hiria askotan islatu zuen bere obran. 1889an "Meier & Morgenstern" bankua ezarri zuen Christian Morgenstern olerkarien ilobarekin.
Pragan, bere bizitza aldatu zuen gertaera bat gertatu zen. Bere buruaz beste egiten saiatu zenean, zarata bat entzun zuen, eta bere gelako atean hilondoko bizitzari buruzko liburu bat aurkitu zuen. Okultismoa, teosofia, kabala, kristau-sofiologia eta ekialdeko mistizismoa ikasten hasi zen.
1902an banku-iruzurra leporatu zioten, eta bi hilabetez egon zen espetxean. Ez zen banku-lanbidera itzuli.
1900eko hamarkadan Simplicissimus aldizkarian ipuin satirikoak argitaratzen hasi zen eta 1903an lehen liburua kaleratu zuen. Garai hartan Vienara joan zen bizitzera. 1905ean Philomene Berntekin ezkondu zen eta seme bat eta alaba bat izan zituzten. Diru premian, itzultzaile lanetan hasi zen. Charles Dickensen hamabost liburu eta Rudyard Kipling eta Lafcadio Hearnen lanak itzuli zituen, baita okultismoari buruzko liburuak ere.
1915ean Der Golem bere lanik ospetsuena argitaratu zuen. Pragako elezahar judu batean oinarritzen da, buztinezko golem bat egin eta kabalaren sorginkeriaz animatzen duen errabino baten gainean.
Lehen Mundu Gerraren aurka agertu zen eta alemaniar nazionalistek salatu zuten. 1920ko hamarkadan bere diru-sarrerak hobetu zituen eta etxe bat erosi zuen Starnbergen. Han bizi izan zen zortzi urtez familiarekin. 1927an Mahāyāna budismora bihurtu zen.

## Lanak

* Der heiße Soldat (1903)
* Orchideen (1904)
* Wachsfigurenkabinett (1907)
* Der Sanitätsrat (1912)
* Des deutschen Spießers Wunderhorn (1913)
* Der Golem (1915)
* Fledermaese (1916)
* Das grüne Gesicht (1917)
* Walpurgisnacht (1917)
* Der Mann auf der Flasche (1920)
* Der weiße Dominikaner (1921)
* Meister Leonhard (1925)
* Der Engel vom Westlichen Fenster (1927)

## Kanpo estekak

* Datuak: Q78511
* Multimedia: Gustav Meyrink / Q78511
# Gustav Philipp Zwinger

Gustav Philipp Zwinger (Nurenberg, 1779ko urtarrilaren 3a - ib. 1819ko urtarrilaren 15a), alemaniar margolaria izan zen. Sigmund Zwinger (1744-1813) margolari eta grabatzailearen semea eta ikaslea izan zen. Gustavek ikasketak Vienan egin zituen Heinrich Fügeren eskutik eta jaioterrira itzultzean bertako Arte Eskolako irakasle eta zuzendari izan zen. Olioz eta akuarelaz aritzen zen eta liburu batzuen ilustrazioak ere egin zituen.

## Erreferentziak

* Artikulu honek "Zwinger, Gustav Philipp" Bryan´s of Painters and Engravers liburuko informazioa du; Michael Bryan idatzia, Robert Edmund Gravess eta Sir Walter Armstrong-ek argitaratua, 1886-1889ko argitalpen gaur egun domeinu publikoa.
* Datuak: Q1556263
# Gorgani

Fakhruddin As'ad Gorgani (persieraz: فخرالدين اسعد گرگاني‎) persiar poeta izan zen, XI. mendekoa. Wis eta Ramin poema idatzi zuen, errege partiarren garaiko historia kontatzen duena. Poema luze hau, hizkuntza sotilean idatzia, Persiako literaturako obra bikainenetako bat da. 1058 aldean hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-2-23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1538200
# Gorga

    Artikulu hau Espainiako udalerriari buruzkoa da; Italiako udalerria gaitzat duena beste hau da: «Gorga (Italia)»
Gorga Valentziako Erkidegoko udalerria da, Comtat eskualdean eta Alacanteko probintzian kokatua.
2009ko urtarrilaren 1eko erroldaren arabera 232 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalerriari buruzko webgunea.
* Datuak: Q1769746
* Multimedia: Gorga (Comtat) / Q1769746
# Gorga (Italia)

    Artikulu hau Italiako udalerriari buruzkoa da; Espainiako udalerria gaitzat duena beste hau da: «Gorga»
Gorga Italiako udalerri bat da. Erromako probintzian kokatuta dago, Lazio eskualdean. 665 biztanle ditu, 26,19 kilometro koadroko azaleran banatuta.

## Mugakideak

Gorgak honako udalerri hauekin egiten du muga:
Carpineto Romano Montelanico Morolo Supino Anagni Sgurgola Gavignano

## Kanpo estekak

* Datuak: Q242698
* Multimedia: Gorga / Q242698
# Gorgan

Gorgan (persieraz: گرگان‎), Astrabad edo Astarabad (persieraz: استرآباد‎) ere deitua, Iran iparraldeko hiria da, Golestan probintziaren hiriburua. 2011n 329.536 biztanle zituen.

## Geografia

Gorgan herrialdearen iparraldean dago, Kaspiar itsasotik 30 kilometro hego-ekialdera, eta Teherandik 400 kilometro ekialdera.

### Klima

Hirian klima subtropikal hezea dago, Cfa, Köppen klima sailkapenaren arabera.
Datu klimatikoak (Gorgan) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29 | 32.4 | 35 | 39 | 43 | 45 | 44 | 44 | 41.6 | 39 | 36 | 29.2 | ' |
| Batez besteko tenperatura maximoa (°C) | 12.4 | 13.1 | 15.3 | 21.2 | 26.9 | 30.9 | 32.6 | 32.7 | 29.9 | 24.8 | 18.8 | 14.3 | 22.7 |
| Batez besteko tenperatura minimoa (°C) | 3.4 | 3.8 | 6.1 | 10.7 | 15.5 | 19.9 | 22.8 | 22.9 | 19.6 | 13.9 | 8.9 | 5.2 | 12.7 |
| Erregistraturiko tenperatura minimoa (°C) | −10 | −6 | −3.2 | 0 | 2.8 | 10 | 15 | 13 | 9 | 3 | −2 | −7 | ' |
| Pilatutako prezipitazioa (mm) | 55.0 | 55.8 | 79.4 | 52.8 | 44.1 | 33.4 | 22.2 | 27.3 | 38.9 | 66.1 | 68.5 | 57.5 | 601 |
| Prezipitazio egunak (≥ 1.0 mm) | 7.4 | 8.0 | 10.5 | 8.0 | 6.1 | 4.2 | 3.7 | 4.2 | 5.2 | 5.7 | 6.7 | 6.8 | 76.5 |
| Eguzki orduak | 135.3 | 128.1 | 132.3 | 164.6 | 207.6 | 220.4 | 221.9 | 220.5 | 196.3 | 196.4 | 151.1 | 132.8 | 2107.3 |
| Hezetasuna (%) | 73 | 73 | 74 | 72 | 67 | 64 | 65 | 68 | 69 | 70 | 73 | 74 | 70.2 |
| Iturria: irimo ||||||||||||||

## Herritar ospetsuak

* Gorgani, XI. mendeko poeta.

## Erreferentziak

* ↑ Iran: Major Cities. citypopulation.de (Noiz kontsultatua: 2017-2-23).
* ↑ Synoptic Stations Statistics, irimo.ir

## Kanpo estekak

* Datuak: Q188155
* Multimedia: Gorgan / Q188155
# Guztiahaltasunaren paradoxa

Guztiahaltasunaren paradoxaren bidez aztertzen da logikaz izaki ahalguztiduna izan ote daitekeen eta guztiahaltasuna zer den.
Paradoxa honek dio ezen, izaki bat edozein gauza egiteko gai izatera, egiteko gai ez den gauza bat sortzeko ahalmena izan beharko lukeela, eta, hortaz, ezin izanen lukeela den-dena egin. Eta, bestalde, egiteko gai ez den gauza bat ezin izatera, badago egin ezin duen zerbait.
Honen aldaera bat harriaren paradoxa da. Izaki ahalguztidun batek egin lezake hark altxatu ezin duen harri bat? Hala bada, ez litzateke ahalguztiduna izanen; hala ez bada, ere ez.

## Kanpo estekak

* Datuak: Q834848
* Multimedia: Omnipotence paradox / Q834848
# Guàrdia Urbana de Barcelona

Guàrdia Urbana de Barcelona (euskaraz: «Bartzelonako Udaltzaingoa»), Bartzelona hiriko udaltzaingo polizia da. 1907an sortu zen, Bartzelona hiriaren segurtasuna bermatzeko asmoarekin.

## Antolaketa

* Polizia-burua
** Poliziaren Buruzagitza
** Aholkulari Juridikoa
** Koordinazio Bulego Iraunkorra (OPC)
** Analisi eta Baliabide Kabinetea (GAR)
** Harreman Publiko Zerbitzua
** Barne Arloetako Lantaldea (URI)
* 2. polizia-burua
** Informazioa eta Harremanak
* Lurralde Dibisioa
** 1. Guneko Arduraduna
*** UT 1 Ciutat Vella
*** UT 2 Eixample
*** UT 6 Gràcia
*** UT 10 Sant Martí
*** UNO 1
*** UNO 2
** 2. Guneko Arduraduna
*** UT 3 Sants-Montjuïc
*** UT 4 Les Corts
*** UT 5 Sarrià Sant Gervasi
*** UT 7 Horta-Guinardó
*** UT 8 Nou Barris
*** UT 9 Sant Andreu
*** UNO 3
*** UNO 4ç
** Trafiko Dibisioa
*** DT - Gauekoa
*** Zirkulazio Lantaldea
*** Istripu Lantaldea
*** Zaldizko Lantaldea
*** Eguneko Euskarri Lantaldea
** Koordinazio Dibisioa
*** Aginte Bateratuko Aretoa
*** Euskarri Tekniko Eragileko Zerbitzua (SSTO)
*** Koordinazio Eragileko Bulego Iraunkorra
*** Zerbitzu Plangintza
*** Obra Plangintza
*** Informazio eta Tramite Bulegoa
** Segurtasun Dibisioa
*** Administrazio eta Segurtasun Polizia Lantaldea (UPAS)
*** Babes Lantaldea
*** Informazio eta Dokumentazio Zerbitzua
*** UNOC

## Ikus, gainera

* Mossos d'Esquadra
* Udaltzaingoa

## Kanpo estekak

* (Gaztelaniaz) (Katalanez) (Ingelesez) Guàrdia Urbanaren webgunea
* Datuak: Q3751597
* Multimedia: Guàrdia Urbana de Barcelona / Q3751597
# Guébestroff

Guébestroff Frantziako udalerri bat da, Mosela departamenduan dagoena, Ekialde Handia eskualdean. 2013an 52 biztanle zituen.

## Demografia
### Biztanleria

2007an Guébestroff udalerrian erroldatutako biztanleak 52 ziren. Familiak 15 ziren, horien artean 3 pertsona bakarrekoak ziren (3 bakarrik bizi ziren emakumeak eta 3 bakarrik bizi ziren emakumeak), 3 seme-alabarik gabeko familiak ziren, 6 seme-alabak dituzten bikoteak ziren eta 3 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

17 2007an zeuden etxebizitza guztiak familien etxebizitza nagusiak ziren. 15 etxeak ziren eta 2 apartamentuak ziren. 17 etxebizitza nagusietatik 14 bere jabearen bizilekua ziren eta 3 alokairuan okupaturik zeuden; 1ek hiru gela zituen, 6 etxek lau zituzten eta 10 etxek bost zituzten. 11 etxek euren parking plaza propioa zuten azpian. 7 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Guébestroff udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 8 | 35-39 | 4 |
| 0 | 30-34 | 0 |
| 4 | 25-29 | 8 |
| 0 | 20-24 | 0 |
| 0 | 15-19 | 0 |
| 8 | 10-14 | 0 |
| 4 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 28 ziren, horien artean 21 aktiboak ziren eta 7 inaktiboak ziren. 21 pertsona aktiboetatik 19 lanean zeuden (10 gizon eta 9 emakume) eta 2 langabezian zeuden (1 gizon eta 1 emakume). 7 pertsona inaktiboetatik 1 erretiraturik zegoen, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra zurgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21818
* Multimedia: Guébestroff / Q21818
# Guztirako

Guztirakoa kopuru osoa da, kopuru txikiagoen batuketaz kalkulatua. Adibidez, denda batzuetako salmenten batura, familiako bateko kideen errenten batura eta erositako gaien prezioen batura guztirakoak dira. Guztirakoa adierazteko, guztira terminoa erabiltzen da baturaren ondoan-
Egoera zenbaitetan guztirakoak izen berezia hartzen du:
* fakturazioa, enpresa bateko salmenta guztien totala epe batean;
* soldata masa, enpresa batek langile guztiei ordaindutako soldaten batura;
* Barne Produktu Gordina, eskualde batean aldi batean ekoiztutako ondasun eta zerbitzu guztien balioen totala.
Hertsiki, pertsona ezberdinen altueren batura edo azterketetako kalifikazioen batura ez dira totalak, esanahi zehatzik ez dutelako; erositako gaien prezioen batura, ordea, bai dela totala, guztira ordaindu beharrekoa baita.

## Guztirako baten banaketaren azterketa

Estatistikan, interesgarria izaten da total baten banaketa banako zenbaiten artean aztertzea, kontzentrazioaren bitartez. Hain zuzen, eskualde batean errenta guztirakoa pertsona guztien artean neurri berean banatzen bada, guztirakoaren banaketa uniformea dela esaten da. Guztirakoak pertsona edo elementu bakar batek hartzen badu, totalaren banaketa guztiz kontzentratua dela esango da.

## Kanpo estekak

* Datuak: Q12268085
# Guárico

Guárico Venezuelako erdialdean dagoen estatu bat da. Bere hiriburua San Juan de Los Morros da. 65.000 kilometro koadro ditu eta 2011n 746.174 biztanle zituen.

## Kanpo estekak

* Datuak: Q202075
* Multimedia: Guárico / Q202075
# Hautbos

Hautbos Frantziako udalerria da, Oise departamenduan dagoena, Frantzia Garaia eskualdean. 2013an 128 biztanle zituen.

## Demografia
### Biztanleria

2007an Hautbos udalerrian erroldatutako biztanleak 128 ziren. Familiak 52 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 20 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 61 etxebizitza zeuden, 50 familiaren etxebizitza nagusia ziren, 5 bigarren erresidentzia ziren eta 6 hutsik zeuden. 60 etxeak ziren eta 1apartamentu bat zen. 50 etxebizitza nagusietatik 46 bere jabearen bizilekua ziren, 3 alokairuan okupaturik zeuden eta 1 doan lagata zegoen; 6 etxek hitu gela zituzten, 17 etxek lau zituzten eta 27 etxek bost zituzten. 47 etxek euren parking plaza propioa zuten azpian. 24 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Hautbos udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 0 | 70-74 | 4 |
| 4 | 65-69 | 8 |
| 4 | 60-64 | 0 |
| 4 | 55-59 | 0 |
| 12 | 50-54 | 8 |
| 4 | 45-49 | 8 |
| 0 | 40-44 | 0 |
| 8 | 35-39 | 0 |
| 0 | 30-34 | 8 |
| 4 | 25-29 | 8 |
| 0 | 20-24 | 4 |
| 0 | 15-19 | 8 |
| 0 | 10-14 | 8 |
| 12 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 84 ziren, horien artean 57 aktiboak ziren eta 27 inaktiboak ziren. 57 pertsona aktiboetatik 54 lanean zeuden (28 gizon eta 26 emakume) eta 3 langabezian zeuden (2 gizon eta 1 emakume). 27 pertsona inaktiboetatik 9 erretiraturik zeuden, 10 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 4 zerbitzu publikoetatik, 2 igeltseroak ziren, 1 zurgina eta 1 argiketaria.
2000. urtean Hautbos udalerrian 7 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1097086
* Multimedia: Hautbos / Q1097086
# Hautapen-prozesu

Giza baliabideetan, hautapen-prozesua lanpostu baterako hautagaiak bildu eta beraien artetik hautagairik egokiena zein den erabakitzeko ekintza eta erabakien multzoa da. Lanpostuaren definizio zehatzarekin hasi, hautagaiak biltzeko prozedura erabaki eta hautapen-prozesua bera biltzen ditu. Hautapen-prozesua giza baliabideen sailaren ardura izaten da enpresa handitan; enpresa txiki eta ertainetan, berriz, zuzendari nagusiaren zeregina izan daiteke, baina sarri kanpoko profesional nahiz enpresa berezituei deitzen zaie lan horren ardura har dezaten.

## Erreferentziak

* ↑ Beharrezkoak diren hautapen-prozesu. .

## Kanpo estekak

* Datuak: Q899277
* Multimedia: Recruitment / Q899277
# Hautapenezko monarkia

Hautapenezko monarkia, monarka aukeratu edo hautatu egiten den monarkia mota da. Oinordetzako monarkian ez bezala, erregetza ez da automatikoki familia oinordetzan igarotzen.
Hautapenerako forma eta hautagai eta hautatzaileek bete beharreko ezaugarriak kasuan kasukoak izan ohi dura. Historikoki, ez da ezohikoa hautapenezko monarkiak oinordekotzakoak bihurtu izana denborarekin, edota oinordetzako monarkiek hautapenezko ezaugarri gutxi batzuk eduki izana.

## Ikus, gainera

* Oinordetzako monarkia

## Kanpo estekak

* Datuak: Q584683
# Hautasaari uhartea

Hautasaari uhartea Enijärvi aintziran dagoen uharte bat da, Kemijärvi udalerrian.

## Ikus, gainera

* Enijärvi aintzira
* Kemijärvi

## Kanpo estekak

* Datuak: Q12258936
# Haute-Ariège kantonamendua

Haute-Ariège kantonamendua Frantziako kantonamendu bat da. Ariège departamenduan dago, Okzitania (eskualdea) eskualdean. Guztira 48 udalerri ditu eta Ax-les-Thermes da bere hiriburua.

## Kanpo estekak

* Datuak: Q17622668
# Hautapenaren axioma

Multzoen teorian, hautapen-axioma (edo hautespen-axioma) axioma bat da postulatzen duena familia indexatu ez-huts bakoitzeko elementu bat duen beste multzo bat dagoela. Modu informalean dio kaxen barruan objektuak dituen kaxa-bilduma bat emanda, kaxa bakoitzeko objektu bat aukera daitekeela. Prozedura hori, funtsean, egia da, baldin eta familia hori mugatua bada, edo familia horretako multzo bakoitzeko elementu bakar bat «aukeratzea» ahalbidetzen duen arau zehatz bat badago. Hala ere, axioma ezinbestekoa da familia infinitu arbitrario baten kasurik orokorrenean.
Ernst Zermelok formulatu zuen 1904an, multzo guztiak ondo ordenatuta egon daitezkeela frogatzeko. Hasiera batean eztabaidagarria izan bazen ere, gaur egun erreserbarik gabe erabiltzen dute matematikari gehienek. Hala ere, multzoen teorian bereziki, axioma baztertzen duten edo harekin bat ez datozen axiomen ondorioak ikertzen dituzten iritzi-korronteak daude.

## Enuntziatua

Hautapen-funtzio bat $f$ funtzio bat da, non bere domeinua hutsik ez dauden multzoen $A$ familia bat baita, non, $A$ren barruko edozein $B$ multzotarako, $f(B)$ren elementu bat $B$ baita. Definizio horren bidez, honela adieraz dezakegu hautaketaren axioma:
$\forall A:\emptyset \not \in A\implies \exists (f:A\to \bigcup A):\forall B\in A,f(B)\in B$
Hautapen-axioma ere antzeko moduan enuntziatzen da, non "hautaketa-funtzio" hitzaren esanahia zertxobait aldatzen baita:
   Honako enuntziatuak ekibalenteak dira:
   * F multzo familia ez-huts guztiek hautapen funtzio bat dute.
   * F multzo familia ez-huts guztientzat, euren kartesiar produktua ez da hutsa.
Aitzitik, hautapen-axioma ukatzeak dio multzo-familia batek —ez hutsik— ez duela inolako hautaketa-funtziorik.

## Erreferentziak

* ↑ (Alemanez) Zermelo, E.. (1904-12-01). «Beweis, daß jede Menge wohlgeordnet werden kann» Mathematische Annalen 59 (4): 514–516. doi:10.1007/BF01445300. ISSN 1432-1807. (Noiz kontsultatua: 2022-12-09).
* ↑ Ekibalentzia hauetarako, ikus Jech, 1973, §2, eta Herrlich, 2006, §1 y §2. beste hainbat ekibalentzia aurki daitezkeRubin eta Rubin, 1985 lanean..

## Bibliografia

* Herrlich, Horst. (2006). Axiom of choice. Springer ISBN 978-3-540-30989-5. PMC 70685805. (Noiz kontsultatua: 2022-12-09).
* Jech, Thomas J.. (1973). The axiom of choice. North-Holland Pub. Co ISBN 0-444-10484-4. PMC 772981. (Noiz kontsultatua: 2022-12-09).
* Rubin, Herman. (1985). Equivalents of the axiom of choice, II. North-Holland ISBN 0-444-87708-8. PMC 11574339. (Noiz kontsultatua: 2022-12-09).</ref>

## Kanpo estekak

* Datuak: Q179692
* Multimedia: Axiom of choice / Q179692
# Hautatze-alborapen

Hautatze-alborapena azterketa jakin batean parte hartzeko aukeratutako pertsonen eta baztertu direnen artean aldeak daudenean sortutako alborapena da (lagina erreferentziazko populazioaren adierazgarri ez denean sortua), edo saiakuntza kliniko baten esku-hartze desberdinei esleitutako parte-hartzaileen artean aldeak daudenean sortutakoa.
Hautatze-alborapena errore sistematikoa da, zentzu zehatz eta aurresangarri batekin, ez baitago zoriaren mende, kausa definitu baten mende baizik. Horien presentziak azterketaren barneko baliozkotasun/zehaztasun falta eragiten du, eta, beraz, ondorioak okerrak dira.

## Erreferentziak

* ↑ Euskalterm: [Saiakuntza Klinikoak Hiztegia] [2020]

## Kanpo estekak

* Datuak: Q284172
# Haute-Ajoie

Haute-Ajoie Suitzako udalerria da. Jura kantonamenduan dago, Porrentruy barrutia barrutian. 2014an 1,095 biztanle zituen 36,43 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70609
* Multimedia: Haute-Ajoie / Q70609
Glère Dannemarie Montjoie-le-Château Montancy
# Grabitoi

Grabitoia funtsezko partikula hipotetiko bat da, bosoi motakoa eta grabitate kuantikoaren eredu gehienetan grabitate indarraren bitartekaria izango litzatekeena.
Grabitate eremuen propietateen arabera, grabitoiak spin bikoiti bat (2 kasu honetan) izan behar duen bosoi bat izan behar du, bigarren ordeneko eremu klasiko tensorial bati lotua baitago. Grabitoiaren masari dagokionez, neurketa esperimentalek m$_g$ = 1,6 × 10$^{−69}$ kgko gehienezko masa bat ematen dute emaitza bezala, zehazki zero ere izan daitekeen arren.

## Grabitoia eta grabitate kuantikoaren ereduak

Eremuen teoria kuantikoak naturako elkarreraginak gauge bosoien bitartekaritzaren bidez gertatzen direla dio, hau da, elkarreragin horiek ordezkatzen dituzten eremuei lotutako kuantoak. Materia partikulek indar eremuak ordezkatzen dituzten bosoi horiekin duten elkarreragina kuanto hauen igorpen edo xurgapen bezala interpretatzen dira. Honela, elektrodinamika fotoi edo eremu elektromagnetikoko kuantoen bidez azaltzen da: fotoiak karga elektrikoa duten partikula guztiek etengabe xurgatu eta igortzen dituzte, hala, fotoi hauen arteko elkarreraginek ezagutzen ditugun indar makroskopioak eragiten dituztelarik, elektromagnetismoa kasu. Elkarreragin nuklear ahula eta elkarreragin nuklear indartsua, era berean, W eta Z bosoi eta gluoi bezala uler daitezke hurrenez hurren.

## Kanpo estekak

* Datuak: Q103585
# Grabs

Grabs Suitzako udalerria da. Sankt Gallen kantonamenduan dago, Werdenberg barrutia barrutian. 2014an 6,951 biztanle zituen 54,65 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67048
* Multimedia: Grabs (St. Gallen, Switzerland) / Q67048
Alt St. Johann $^{(en)}$ Gams Sevelen Walenstadt Wildhaus $^{(en)}$ Buchs (SG)